CELEX: 32011R0783
Language: el
Date: 2011-08-05 00:00:00
Title: Εκτελεστικός κανονισμός (ΕΕ) αριθ. 783/2011 της Επιτροπής, της 5ης Αυγούστου 2011 , περί τροποποίησης του κανονισμού (ΕΕ) αριθ. 724/2010, περί καθορισμού των λεπτομερειών εφαρμογής όσον αφορά τις απαγορεύσεις αλιείας σε πραγματικό χρόνο στη Βόρεια Θάλασσα και στην περιοχή Skagerrak

6.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 203/7
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 783/2011 ΤΗΣ ΕΠΙΤΡΟΠΉΣ
   της 5ης Αυγούστου 2011
   περί τροποποίησης του κανονισμού (ΕΕ) αριθ. 724/2010, περί καθορισμού των λεπτομερειών εφαρμογής όσον αφορά τις απαγορεύσεις αλιείας σε πραγματικό χρόνο στη Βόρεια Θάλασσα και στην περιοχή Skagerrak
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 51 παράγραφος 3,
   Εκτιμώντας τα ακόλουθα:
   
               (1)
            
            
               Το άρθρο 4 του κανονισμού (ΕΕ) αριθ. 724/2010 της Επιτροπής (2) προβλέπει ως όριο ενεργοποίησης για τα αλιεύματα ποσότητα που αντιστοιχεί στο 15 % του βάρους ιχθυδίων γάδου, εγκλεφίνου, μαύρου μπακαλιάρου και νταουκιού του Ατλαντικού ή, εάν η ποσότητα του γάδου στο δείγμα υπερβαίνει το 75 % του συνόλου των τεσσάρων ειδών σε μια ανάσυρση, το όριο ενεργοποίησης για τα αλιεύματα ισούται προς ποσότητα ιχθυδίων που αντιστοιχεί στο 10 % του βάρους των ιχθυδίων των εν λόγω ειδών.
            
         
               (2)
            
            
               Σύμφωνα με το παράρτημα I του κανονισμού (ΕΕ) αριθ. 724/2010 λαμβάνεται δείγμα όταν εκτιμάται ότι μία ανάσυρση περιλαμβάνει τουλάχιστον 300 kg γάδου, εγκλεφίνου, μαύρου μπακαλιάρου και νταουκιού του Ατλαντικού.
            
         
               (3)
            
            
               Όπως αναφέρθηκε στις αλιευτικές διαβουλεύσεις για το 2011 που πραγματοποιήθηκαν στις 4 Δεκεμβρίου 2010 μεταξύ της Ένωσης και της Νορβηγίας, ενδείκνυται η τροποποίηση από την Ένωση των κύριων παραμέτρων του συστήματος απαγόρευσης σε πραγματικό χρόνο στη Βόρεια Θάλασσα και στην περιοχή Skagerrak, ήτοι η τροποποίηση του ορίου ενεργοποίησης για τα αλιεύματα και της κατώτατης εκτιμώμενης ποσότητας του οικείου αλιεύματος σε μια ανάσυρση, ώστε το εν λόγω σύστημα να καταστεί πιο αποτελεσματικό.
            
         
               (4)
            
            
               Συνεπώς, ο κανονισμός (ΕΕ) αριθ. 724/2010 πρέπει να τροποποιηθεί αναλόγως.
            
         
               (5)
            
            
               H επιτροπή αλιείας και υδατοκαλλιέργειας δεν εξέδωσε γνώμη σχετικά με τα μέτρα που προβλέπονται στον παρόντα κανονισμό,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 724/2010 τροποποιείται ως εξής:
   
               1)
            
            
               Το άρθρο 4 αντικαθίσταται από το ακόλουθο κείμενο:
               «Άρθρο 4
               Όριο ενεργοποίησης για τα αλιεύματα
               1.   Το όριο ενεργοποίησης για τα αλιεύματα από το οποίο δραστηριοποιούνται οι απαγορεύσεις αλιείας σε πραγματικό χρόνο, όπως αναφέρεται στο άρθρο 51 του κανονισμού (ΕΚ) αριθ. 1224/2009, ισούται προς ποσότητα ιχθυδίων που αντιστοιχεί στο 10 % του βάρους του συνόλου των τεσσάρων ειδών που αναφέρονται στο άρθρο 2, σε μια ανάσυρση.
               2.   Ωστόσο, εάν η ποσότητα γάδου στο δείγμα υπερβαίνει το 75 % του συνόλου των τεσσάρων ειδών σε μια ανάσυρση, το όριο ενεργοποίησης για τα αλιεύματα ισούται προς ποσότητα ιχθυδίων που αντιστοιχεί στο 7,5 % του βάρους του συνόλου των τεσσάρων ειδών σε μια ανάσυρση.».
            
         
               2)
            
            
               Στο παράρτημα I, το σημείο 3 αντικαθίσταται από το ακόλουθο κείμενο:
               
                           «3.
                        
                        
                           Λαμβάνεται δείγμα όταν εκτιμάται ότι μία ανάσυρση περιλαμβάνει οιονδήποτε συνδυασμό τουλάχιστον 200 kg γάδου, εγκλεφίνου, μαύρου μπακαλιάρου ή νταουκιού του Ατλαντικού.
                           
                                       α)
                                    
                                    
                                       Το ελάχιστο μέγεθος του δείγματος θα είναι 200 kg οιουδήποτε συνδυασμού γάδου, εγκλεφίνου, μαύρου μπακαλιάρου ή νταουκιού του Ατλαντικού.
                                    
                                 
                                       β)
                                    
                                    
                                       Το δείγμα πρέπει να λαμβάνεται κατά τρόπον που να αντικατοπτρίζει τη σύνθεση των αλιευμάτων όσον αφορά τα τέσσερα είδη.
                                    
                                 
                                       γ)
                                    
                                    
                                       Εάν είναι σκόπιμο λόγω του μεγέθους του αλιεύματος, το δείγμα θα πρέπει να λαμβάνεται στην αρχή, στο μέσο και στο τέλος του αλιεύματος.».
                                    
                                 
                     
         Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Αυγούστου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 343 της 22.12.2009, σ. 1.
   
      (2)  ΕΕ L 213 της 13.8.2010, σ. 1.